Փոխնախարարը Կահիրեում հանդիպեց նաև Եգիպտոսի զբոսաշրջության նախարար Յեհիա Ռաշիդին: Քննարկվեցին եգիպտացիների համար Հայաստանը զբոսաշրջության տեսանկյունից ավելի հետաքրքիր դարձնելու հնարավորությունները։ Եգիպտոսի Հնությունների խորհրդի գլխավոր քարտուղար Մուստաֆա Ամին Մուստաֆայի հետ էլ փոխնախարարը քննարկեց Հայաստանում իրականացվող հնագիտական պեղումներում համագործակցության, Կահիրեի թանգարանի մանկական բաժնի փորձի հիման վրա Հայաստանում մանուկների համար հատուկ ցուցադրության և կրթական ծրագիր կազմակերպելու հարցեր: